Sidhartha
సిద్ధార్ధ్‌ వ్యూహమే ‘బుల్లెట్‌కు వెన్నుదన్ను!
ముంబై: ఒకప్పుడు నష్టాల్లో మునిగిపోయి చివరకు మూసివేయా లన్న నిర్ణయానికి వచ్చిన దశలో ఉన్న రాయల్‌ ఎన్‌ఫీల్డ్‌ బుల్లెట్‌కు జవసత్వా లందించి నేడు 50కిపైగా దేశాలకు ఎగుమతిచేయగలిగేస్థాయికి కంపెనీని వృద్ధి చేసిన ఘనత ఎండి సిఇఒ సిద్ధార్ధ్‌ లాల్‌కే దక్కింది. 2000వ సంవత్సరం నాటికి బుల్లెట్‌నష్టాల యూనిట్‌గా నిలిచింది. ఐషర్‌బోర్డు ఈ కంపెనీని మూసి వేయాలని కూడా నిర్ణయించింది. అయితే ఆదశలో సిద్ధార్ద్‌లాల్‌ బుల్లెట్‌పై దృష్టిపెట్టారు. రాయల్‌ఎన్‌ఫీల్డ్‌ ఉత్పత్తికేంద్రం చెన్నై, ఐషర్‌ కేంద్రకార్యాలయం ఢిల్లీమధ్యనే తిరు గుతూ ఎక్కువ కాలం గడిపారు. సమస్యలన్నిం టినీ తెలుసుకున్నారు. కొందరు డీలర్లను కలిసి కస్టమర్‌ ఫీడ్‌బ్యాక్‌ తీసుకున్నారు. బుల్లెట్‌ను పూర్తిగా ఆధునీకరించాలన్న లక్ష్యంతో కొత్త ఇంజన్‌ను తెచ్చారు. అంతేకాకుండా బుల్లెట్‌ యజమానులయ్యే వారికోసం కంపెనీ రైడ్స్‌ కూడా నిర్వహించింది. ట్రాక్టర్‌ బిజినెస్‌ను విక్ర యించి బుల్లెట్‌కు నిధులు సేకరించారు. నష్టా ల్లో ఉన్న కంపెనీ నేడు ఒక బుల్లెట్‌ కొనాలంటే రెండు, మూడునెలలు వేచిఉండే పరిస్థితికి వచ్చింది.
2013లో చెన్నై యూనిట్‌ నుంచి కొత్త కేటగిరీ వాహనం వచ్చిం ది. ఆ తర్వాత జూన్‌ 2015లో మరోకొత్తవెర్షన్‌. వ్యక్తిగత యుటిలిటీ వాహ నం కింద మల్టిక్స్‌తెచ్చారు. అమెరికాలోని పోలారిస్‌తో జాయింట్‌ వెంచర్‌కింద నడిపారు. ట్రక్కులు, బస్సుల పోర్టుఫోలియోతో ఎక్కువ ఉన్న ఐషర్‌ రాయల్‌ ఎన్‌ఫీల్డ్‌ ఉత్పత్తులు మరింతగాపెరిగాయి. కంపెనీరాబడుల్లో 82శాతం బుల్లట్‌ నుంచే వస్తున్నాయి. కంపెనీ 43.6శాతం వృద్ధితో 15,689 కోట్ల రాబడులు సాధించింది. నికరలాభం కూడా 66శాతం పెరిగి 1278 కోట్లకు పెరిగింది. మొదటి మూడుత్రైమాసికాల్లోనే కంపెనీ 57శాతానికి పెరిగి 1117కోట్లకు చేరిం ది. కంపెనీ మార్కెట్‌ విలువలుసైతం 66వేల కోట్లుగా ఉన్నా యి. దేశంలోనే బజాజ్‌ ఆటో తర్వాత అతిపెద్ద టూ వీలర్‌ ఉత్పత్తిసంస్థగా నిలిచింది. 250సిసినుంచి 750సిసి వరకూ బుల్లెట్లను తయారుచేసే సంస్థగా ఏడాదికి 52వేల యూనిట్ల నుంచి నేడు ఐదులక్షల యూనిట్ల ఉత్పత్తి సామ ర్ధ్యానికి చేరింది. కంపెనీ ఒకకొత్త గ్రీన్‌ఫీల్డ్‌ యూనిట్‌ ఏర్పాటుకు పెట్టుబడులు పెడు తోంది. దీనివల్ల మోటారుసైకిల్‌ ఉత్పత్తి లక్ష్యం 2018నాటికి తొమ్మిది లక్షలకు చేరు తుంది. ఇక సాంకేతికకేంద్రాలు చెన్నై, యుకె లోని లీసెస్టరషైర్‌లో ఉన్నాయి. ప్రస్తుతం 50 దేశాలకు బుల్లెట్‌ ఎగుమతి అవుతోంది. అమెరికా, యుకె, జపాన్‌, యూరోప్‌, దక్షిణ అమెరికా, ఆసియా దేశా ల్లో నంబర్‌వన్‌ బైక్‌గా నిలిచింది. బుల్లెట్‌ విజయగాధతో మరిన్ని కంపెనీలు వస్తున్నాయి. బజాజ్‌ఆటోఇటీవలే తనకొత్త డామినార్‌ను వెలుగులోకి తెచ్చింది.